CELEX: C2005/205/52
Language: fi
Date: 2005-08-20 00:00:00
Title: Asia T-227/05: Vesselina Ranguelovan 13.6.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/29
            
         Vesselina Ranguelovan 13.6.2005 Euroopan yhteisöjen komissiota vastaan nostama kanne
   (Asia T-227/05)
   (2005/C 205/52)
   Oikeudenkäyntikieli: ranska
   Vesselina Ranguelova, kotipaikka Bergen (Alankomaat), on nostanut 13.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sebastien Orlandi, Xavier Martin, Alber Coolen ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa komission päätöksen, jolla hänen palkkaluokakseen vahvistettiin A*6
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio otti kantajan palvelukseen väliaikaisena toimihenkilönä sellaiseen tehtävään, johon kuuluvan vastuun tason oli avointa virkaa koskevassa ilmoituksessa ilmoitettu vastaavan palkkaluokkia A7–A4, jotka vastaavat uuden järjestelmän mukaisia palkkaluokkia A*8–A*12. Kantajan palkkaluokaksi vahvistettiin palvelukseenoton yhteydessä kuitenkin A*6.
   Kantaja riitauttaa esillä olevan päätöksen ja vetoaa samoihin kanneperusteisiin kuin asian T-196/05 kantaja.